Tobias Smollett

Tobias George SMOLLETT (naskiĝinta la  en Dalquhurn, West Dunbartonshire, mortinta la  en Livorno) estis skota kuracisto kaj verkisto de furoraj anglalingvaj (pikareskaj) romanoj.

Vivo
Post frekvento de lernejo je Dumbarton li studis je Glasgovo antaŭ ol fariĝi kuracisto sur linia ŝipo cirkulanta al la Okcidentaj Indioj. Post diversaj aventuroj revenis li Eŭropon startigonte verkistan karieron per la poemo »Tears of Scotland«: en ĝi li juste nigrigis la agojn de la registaraj trupoj post la batalo de Culloden. Sekve li plejofte vivis en Londono entreprenante ade vojaĝojn al Francujo kaj Italujo. 

Pli ol la historiverko »History of England« (Londono 1758) gravis liaj romanoj, nome: »Roderick Random« (flanka aĵo je »Gil Blas«), »Peregrine Pickle« (1751), »Ferdinand Count Fathom« (1753), »Sir Lancelot Greaves« (1762) und »The expedition of Humphrey Clinker« (1771). Kvankam Smollett ne atingis la psikologian profundecon kaj la ekstrakvalitan stilon de iom pli aĝa Henry Fielding, montriĝas lia talento kaj stila freŝeco dum drasta raportado de faktoj. Fono regula estas la postkulisa vera vivo ĉirkaŭ rezidejo kies malbonecon la aventuremaj ĉefroluloj tute ne aprezas. Oftis en la romanoj fifamuloj, fraŭduloj, krimuloj kies agadoj estas brile bone prezentataj. Fakkonoj de Smollett pri surmara kaj surŝipa vivoj estigis plurajn ravajn legomomentojn; eĉ fantomaj scenoj ne mankas por plialtigi hororon. 

La verkaro ĝuis oftajn eldonojn kaj tradukojn.

Fonto
"Smollet" - ĉe: Meyers Großes Konversations-Lexikon, volumo 18. Leipzig 1909, p. 555 

Eksteraj ligiloj

Vikifontaro
ligiloj ĉe DDB
Stenton, Alison: "Smollett, Tobias (1721–1771)" - Ĉe: Europe, 1450 to 1789: Encyclopedia of the Early Modern World
verkoj en germana traduko

kategorio:Britaj kuracistoj
kategorio:Skotaj verkistoj
kategorio:Anglalingvaj verkistoj
kategorio:Romanoj
kategorio:Naskiĝintoj en 1721
kategorio:Mortintoj en 1771